ลักษณะการประกอบธุรกิจ

ประวัติความเป็นมา

บริษัท เมโทรซิสเต็มส์คอร์ปอเรชั่น จำกัด (มหาชน)  ก่อตั้งเมื่อวันที่ 6 มกราคม พ.ศ. 2529
ด้วยทุนจดทะเบียน 4 ล้านบาท
เริ่มต้นดำเนินธุรกิจจากการตัวแทนจำหน่ายผลิตภัณฑ์ไอบีเอ็มเป็นรายแรกในภูมิภาคเอเชียตะวันออกเฉียงใต้
ภายหลังมีการขยายการจัดจำหน่ายโซลูชั่นและบริการจากบริษัทไอทีชั้นนำอื่น ๆ
เพื่อการบริการที่ครบวงจร และครอบคลุมความต้องการของลูกค้าได้มากยิ่งขึ้น

ในปี 2538 บริษัทมีมติเพิ่มทุนจดทะเบียนเป็น 180 ล้านบาท
พร้อมปรับเปลี่ยนรูปแบบธุรกิจโดยจดทะเบียนเป็นบริษัทมหาชนในตลาดหลักทรัพย์แห่งประเทศไทย
และทำการซื้อขายหุ้นสามัญครั้งแรกเมื่อวันที่ 9 พฤษภาคม พ.ศ. 2539
ตลอดระยะเวลาการดำเนินงาน
บริษัทมีการปรับเปลี่ยนมูลค่าทุนจดทะเบียนตามความเหมาะสมกับขนาดของธุรกิจ โดย ณ
ปัจจุบันบริษัทมีทุนจดทะเบียน 360 ล้านบาท (เรียกชำระแล้ว)

ภายหลังการได้รับรองระบบคุณภาพ ISO 9001: 2008 ในทุกขั้นตอนการทำงาน และระบบ
ISO/IEC 20000:2005 และ ISO/IEC 27001:2005
ซึ่งเกี่ยวข้องกับการป้องกันสารสนเทศในองค์กรที่อาจส่งผลต่อการดำเนินงาน ทำให้ในปี 2554
ทางบริษัทได้เดินหน้าจัดทำระบบบริหารความต่อเนื่องทางธุรกิจ ((Business Continuity
Management System : BCMS) และกำหนดเพิ่มเติมไว้ในพันธกิจหลักขององค์กร กล่าวคือ
...การมุ่งมั่นสู่ความเป็นเลิศและบริหารความต่อเนื่องในธุรกิจเทคโนโลยีสารสนเทศครบวงจร
โดยบุคลากรระดับมืออาชีพ เพื่อความสำเร็จของลูกค้า
ตลอดจนมีส่วนร่วมในการพัฒนาสังคมแห่งความรู้...
ทั้งนี้เพื่อเป็นการป้องกันบรรเทาอุบัติการณ์ที่อาจก่อให้เกิดความเสียหายต่อธุรกิจ
และทำให้บริษัทสามารถดำเนินธุรกิจได้อย่างต่อเนื่อง ซึ่งมุ่งเน้นการดูแลความปลอดภัย
การปฏิบัติตามกฎหมาย กฎระเบียบ ข้อตกลงที่เกี่ยวข้อง
ตลอดจนดูแลตรวจสอบความถูกต้องของข้อมูล ภาพลักษณ์และความน่าเชื่อถือของบริษัท

ลักษณะการประกอบธุรกิจ

จากการประกอบธุรกิจซึ่งยึดมั่นตามพันธกิจใหม่ขององค์กร
ทางบริษัทจึงมีการจัดแบ่งแนวทางการดำเนินงานของบริษัทหลัก คือ บริษัท
เมโทรซิสเต็มส์คอร์ปอเรชั่น จำกัด (มหาชน) และบริษัทในเครือให้มีความชัดเจน
ครอบคลุมผลิตภัณฑ์และบริการด้านเทคโนโลยีสารสนเทศ ดังต่อไปนี้

บริษัท เมโทรซิสเต็มส์คอร์ปอเรชั่น จำกัด (มหาชน) มีการจัดแบ่งสายผลิตภัณฑ์และบริการออกเป็น

-   กลุ่มผลิตภัณฑ์ฮาร์ดแวร์ (Enterprise Systems Group – ESG)
    จำหน่ายผลิตภัณฑ์คอมพิวเตอร์ฮาร์ดแวร์ ประกอบด้วย คอมพิวเตอร์ขนาดกลาง พีซี
    อุปกรณ์จัดเก็บข้อมูล ระบบค้าปลีก เครื่องพิมพ์สำหรับระบบคอมพิวเตอร์ขนาดใหญ่
    คิดเป็นสัดส่วนร้อยละ 35.6 ของรายได้รวมในปีพ.ศ. 2555

-   กลุ่มผลิตภัณฑ์ซอฟต์แวร์โซลูชั่น (Solutions Integration Group – SIG) []
    []จำหน่ายซอฟต์แวร์โซลูชั่นและบริการด้านไอทีเพื่อการบริหารงานที่มีประสิทธิภาพ
    คิดเป็นสัดส่วนร้อยละ 29.9 ของรายได้รวมในปีพ.ศ. 2555

-   กลุ่มผลิตภัณฑ์วัสดุสิ้นเปลือง (Office Supplies Group – OSG)
    จำหน่ายวัสดุสิ้นเปลืองที่เกี่ยวข้องกับคอมพิวเตอร์ เครื่องพิมพ์ขนาดเล็ก กล้องถ่ายรูป
    และเครื่องโปรเจ็คเตอร์ คิดเป็นสัดส่วนร้อยละ 33.9 ของรายได้รวมในปีพ.ศ. 2555

พร้อมกันนี้ ยังมีการพัฒนาศูนย์สาธิตเพื่อบูรณาการเทคโนโลยีในมุมมองใหม่ ๆ
ที่สามารถปรับใช้ให้เกิดประสิทธิผลสูงสุดในการดำเนินงาน เช่น
โซลูชั่นในการบริหารข้อมูลเพื่อใช้ประกอบการตัดสินใจทางธุรกิจของผู้บริหาร การพัฒนาศูนย์ข้อมูล
(Data Center) ให้เหมาะสมกับการดำเนินธุรกิจและป้องกันความเสี่ยง

แนวคิดการผสมผสานเทคโนโลยีด้านไอทีและการสื่อสารต่าง ๆ ที่เรียกว่า Unified
Communication ซึ่งนำไปสู่การปฏิบัติงานหรือดำเนินธุรกิจได้ทุกที่ ทุกเวลา เพื่อให้ลูกค้า
หน่วยงานราชการ ภาคองค์กรธุรกิจเอกชน ตลอดจนสถาบันการศึกษาต่าง ๆ
สามารถขอเข้าเยี่ยมชม ทำการทดสอบ หรือทดลองใช้จริงได้ตามแนวคิด Proof of Concept

สำหรับการดำเนินการของบริษัทในเครือรวม 8 บริษัท ประกอบด้วยบริษัทย่อย 4 บริษัท
และบริษัทร่วม 4 บริษัท ซึ่งเกี่ยวเนื่องกับระบบเทคโนโลยีสารสนเทศ
มีความแตกต่างในการเข้าถือหุ้นและการกำหนดแนวนโยบายการบริหารโดยบริษัทหลัก ดังนี้

บริษัทย่อย 4 บริษัท

1. บริษัท เมโทรโปรเฟสชั่นแนลโปรดักส์ จำกัด
เป็นผู้ให้บริการวางระบบคอมพิวเตอร์แบบครบวงจร ถือหุ้นโดยบริษัทหลัก 98.60% (จำนวนหุ้นที่ถือ
197,200 หุ้น จำนวนหุ้นที่จำหน่ายได้ 200,000 หุ้น)

2. บริษัท เมโทรอินโฟเทค จำกัด บริการติดตั้งและจัดจำหน่ายซอฟต์แวร์ Customer
Relationship Management, Business Process Management และ Business
Intelligence ถือหุ้นโดยบริษัทหลัก 70.00% (จำนวนหุ้นที่ถือ 35,000 หุ้น
จำนวนหุ้นที่จำหน่ายได้ 50,000 หุ้น)

3. บริษัท เมโทรคอนเนค จำกัด จัดจำหน่ายผลิตภัณฑ์คอมพิวเตอร์
อุปกรณ์ต่อพ่วงและซอฟต์แวร์ผ่านคู่ค้าไอทีรายย่อย ถือหุ้นโดยบริษัทหลัก 99.99% (จำนวนหุ้นที่ถือ
999,997 หุ้น จำนวนหุ้นที่จำหน่ายได้ 1,000,000 หุ้น)

4. บริษัท เมโทรอินโฟไดนามิกส์ จำกัด จัดจำหน่ายผลิตภัณฑ์คอมพิวเตอร์
อุปกรณ์ต่อพ่วงตราฮิวเลตต์-แพคการ์ด และซอฟต์แวร์ ถือหุ้นโดยบริษัทหลัก 99.99% (จำนวนหุ้นที่ถือ
39,997 หุ้น จำนวนหุ้นที่จำหน่ายได้ 40,000 หุ้น)

บริษัทร่วม 4 บริษัท

1. บริษัท เอชไอเอส เอ็มเอสซี จำกัด จัดจำหน่ายซอฟต์แวร์บริหารงานโรงแรม “เอปิโตเม”
(Epitome) ถือหุ้นโดยบริษัทหลัก 49.97% (จำนวนหุ้นที่ถือ 19,988 หุ้น จำนวนหุ้นที่จำหน่ายได้
40,000 หุ้น)

2. บริษัท เมโทรซอฟท์ จำกัด ให้บริการพัฒนาซอฟต์แวร์ระบบงานตามความต้องการของลูกค้า
ถือหุ้นโดยบริษัทหลัก 49.00% (จำนวนหุ้นที่ถือ 29,400 หุ้น จำนวนหุ้นที่จำหน่ายได้ 60,000 หุ้น)

3. บริษัท พีเอสพี (ไทยแลนด์) จำกัด จัดจำหน่ายซอฟต์แวร์ระบบจัดการฐานข้อมูล
ถือหุ้นโดยบริษัทหลัก 49.80% (จำนวนหุ้นที่ถือ 49,800 หุ้น จำนวนหุ้นที่จำหน่ายได้ 100,000 หุ้น)

4. บริษัท เจบีซีซี (ไทยแลนด์) จำกัด
จัดจำหน่ายผลิตภัณฑ์สารสนเทศเพื่อเป็นการขยายฐานลูกค้าสัญชาติญี่ปุ่นในประเทศไทย
ถือหุ้นโดยบริษัทหลัก 20% (จำนวนหุ้นที่ถือ 2,000 หุ้น จำนวนหุ้นที่จำหน่ายได้ 10,000 หุ้น)

โครงสร้างรายได้

โครงสร้างรายได้บริษัทหลักและบริษัทในเครือต่าง ๆ แยกตามประเภทการดำเนินธุรกิจ ในช่วง 3
ปีที่ผ่านมา

(หน่วย:ล้านบาท)

[]ที่มา : งบการเงินรวม

* มีการจัดกลุ่มรายได้ใหม่เพื่อให้เปรียบเทียบกับปีปัจจุบันได้

เป้าหมายการดำเนินธุรกิจ

ในปีพ.ศ. 2556
บริษัทกำหนดเป้าหมายการเจริญเติบโตของรายได้รวมและอัตรากำไรขั้นต้นใกล้เคียงกับปี 2555
และคงให้ความสำคัญกับการดำเนินการต่าง ๆ เพื่อบรรลุเป้าหมาย กล่าวคือ

1.  รักษายอดขายในฐานลูกค้าเดิม และเพิ่มยอดขายในฐานลูกค้าใหม่
    โดยร่วมมือกับพันธมิตรทางธุรกิจอย่างใกล้ชิดในการนำเสนอโซลูชั่นที่ครอบคลุมความต้องการของกลุ่มลูกค้าเป้าหมาย

2.  เน้นการขายผลิตภัณฑ์หรือโซลูชั่นที่มีระดับมาตรฐานสูง ทั้งทางด้านฮาร์ดแวร์ ซอฟต์แวร์
    รวมถึงเทคโนโลยีระบบคอมพิวเตอร์เสมือน (Virtualization)
    เพื่อเพิ่มประสิทธิภาพการทำงาน และลดค่าใช้จ่าย

3.  เน้นการลงทุนในเทคโนโลยีใหม่ๆ
    เพื่อให้ลูกค้าเกิดความมั่นใจว่าเทคโนโลยีที่บริษัทใช้และขายให้ลูกค้ามีประสิทธิภาพและสามารถใช้งานได้จริง

4.  อาศัยการได้รับการรับรองมาตรฐาน ISO/IEC 20000:2005 และ ISO/IEC 27001:2005
    เป็นจุดแข็งในการขยายธุรกิจบริการด้านเอาท์ซอร์สซิ่ง (Outsourcing)
    เพื่อช่วยลูกค้าในการบริหารจัดการความปลอดภัยของระบบสารสนเทศ
    ป้องกันและลดความเสี่ยงจากภัยคุกคาม
    และช่วยให้กิจกรรมทางธุรกิจสามารถดำเนินไปได้อย่างต่อเนื่อง